
PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ, DE DISCIPLINĂ ŞI IMUNITĂŢI
	
	


                   Bucureşti, 8 aprilie 2020
                                                                                               PL-x 666/2020                  
    AVIZ

    asupra

Proiectului de Lege privind aprobarea Ordonanţei de urgenţă a Guvernului nr.163/2020 pentru completarea art.159 din Legea nr.263/2010 privind sistemul unitar de pensii publice, precum şi pentru adoptarea unor măsuri în domeniul asigurării unor persoane în sistemul public de pensii
În conformitate cu prevederile art.94 și art.115 alin.(3) din Regulamentul Camerei Deputaţilor, republicat, cu modificările și completările ulterioare, Comisia juridică, de disciplină şi imunităţi a fost sesizată, spre dezbatere şi avizare, în procedură de urgență, cu Proiectul de Lege privind aprobarea Ordonanţei de urgenţă a Guvernului nr.163/2020 pentru completarea art.159 din Legea nr.263/2010 privind sistemul unitar de pensii publice, precum şi pentru adoptarea unor măsuri în domeniul asigurării unor persoane în sistemul public de pensii, trimis cu adresa nr.PL-x 666 din 26 octombrie 2020, înregistrat cu nr.4c-13/1032 din 27 octombrie 2020.
Senatul, în calitate de primă Cameră sesizată, a adoptat iniţiativa legislativă în şedinţa din ziua de 21 octombrie 2020.

Camera Deputaţilor este Cameră decizională, în conformitate cu prevederile art. 75 alin. (1) şi (3) din Constituţia României, republicată şi ale art. 91 alin.(9) pct.2 din Regulamentul Camerei Deputaţilor, republicat, cu modificările și completările ulterioare.

Proiectul de lege are ca obiect de reglementare aprobarea Ordonanţei de urgenţă a Guvernului nr.163/2020 pentru completarea art.159 din Legea nr.263/2010 privind sistemul unitar de pensii publice, precum şi pentru adoptarea unor măsuri în domeniul asigurării unor persoane în sistemul public de pensii.
Proiectul de ordonanță de urgență are ca obiect completarea art.159 din Legea nr.263/2010 cu două noi alineate, respectiv alin.(11) și (12), precum și crearea cadrului legal pentru completarea, de către persoanele care nu au calitatea de pensionari, a stagiului de cotizare în sistemul public de pensii necesar pentru acordarea unei pensii pentru limită de vârstă, a unei pensii anticipate sau a unei pensii anticipate parțial, pentru maxim 6 ani anteriori încheierii contractului de asigurare socială. 
Potrivit prevederilor art.61 și 129 alin.(1) din Regulamentul Camerei Deputaţilor, republicat, Comisia juridică, de disciplină şi imunităţi a dezbătut iniţiativa legislativă în şedinţa desfășurată în sistem mixt din ziua de 8 aprilie 2021.

Membrii comisiei au examinat proiectul de lege supus avizării, expunerea de motive, avizul favorabil cu observații al Consiliului Economic și Social, transmis prin adresa cu nr.7901 din 27 august 2020 şi avizul favorabil cu observații și propuneri al Consiliului Legislativ, înregistrat cu nr.907 din 2 septembrie 2020.

În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea favorabilă a iniţiativei legislative, în forma transmisă Comisiei juridice, de disciplină şi imunităţi de către Biroul permanent. 
În raport de obiectul şi conţinutul reglementării, proiectul de lege face parte din categoria legilor organice. 
                                  PREŞEDINTE,                          

               SECRETAR,

 

  Mihai-Alexandru Badea



        Ladányi  László-Zsolt

Consilier parlamentar,

